CELEX: 62022TN0234
Language: mt
Date: 2022-04-29 00:00:00
Title: Kawża T-234/22: Rikors ippreżentat fid-29 ta’ April 2022 – Ismailova vs Il-Kunsill

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/71
            
         
      Rikors ippreżentat fid-29 ta’ April 2022 – Ismailova vs Il-Kunsill
      (Kawża T-234/22)
      (2022/C 237/92)
      Lingwa tal-kawża: il-Franċiż
      
         Partijiet
      
      
         Rikorrent: Gulbakhor Ismailova (Tachkent, l-Użbekistan) (rappreżentant: J. Grand d’Esnon, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  prinċipalment, tannulla:
                  
                              —
                           
                           
                              id-Deċiżjoni tal-Kunsill (PESK) 2022/582 tat-8 ta’ April 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1), sa fejn din tirrigwarda lil G. Ismailova;
                           
                        
                              —
                           
                           
                              ir-Regolament ta’ Implimentazzjoni tal-Kunsill (UE) 2022/581 tat-8 ta’ April 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (2), sa fejn dan jirrigwarda lil G. Ismailova;
                           
                        
                              —
                           
                           
                              id-Deċiżjoni tal-Kunsill (PESK) 2022/329 tal-25 ta’ Frar 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (3);
                           
                        
                              —
                           
                           
                              ir-Regolament tal-Kunsill (UE) 2022/330 tal-25 ta’ Frar 2022 li jemenda r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (4).
                           
                        
            
                  —
               
               
                  sussidjarjament, tannulla:
                  
                              —
                           
                           
                              id-Deċiżjoni tal-Kunsill (PESK) 2022/582 tat-8 ta’ April 2022, sa fejn din tirrigwarda lil G. Ismailova;
                           
                        
                              —
                           
                           
                              ir-Regolament ta’ Implimentazzjoni tal-Kunsill (UE) 2022/581 tat-8 ta’ April 2022, sa fejn dan jirrigwarda lil G. Ismailova;
                           
                        
                              —
                           
                           
                              il-paragrafi (f) u (g) tal-Artikolu 1(2) tad-Deċiżjoni tal-Kunsill (PESK) 2022/329 tal-25 ta’ Frar 2022;
                           
                        
                              —
                           
                           
                              il-paragrafi (f) u (g) tal-Artikolu 1 tar-Regolament tal-Kunsill (UE) 2022/330 tal-25 ta’ Frar 2022.
                           
                        
            
                  —
               
               
                  u f’kull każ tikkundanna lill-Kunsill tal-Unjoni Ewropea jħallas lill-G. Ismailova s-somma ta’ EUR 20 000 b’applikazzjoni tal-Artikolu 140 (b) tar-Regoli tal-Proċedura tal-Qorti Ġenerali bħala spejjeż li hija kellha ssostni sabiex tiddefendi l-interessi tagħha.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka tmien motivi.
      
                  1.
               
               
                  L-ewwel motiv ibbażat fuq ksur tad-drittijiet tad-difiża u tad-dritt għal protezzjoni ġudizzjarja effettiva.
               
            
                  2.
               
               
                  It-tieni motiv ibbażat fuq l-illegalità tal-kriterji l-ġodda ddefiniti mill-Kunsill u espressi permezz tad-Deċiżjoni tal-Kunsill 2022/329/PESK tal-25 ta’ Frar 2022 u permezz tar-Regolament tal-Kunsill (UE) 2022/330 du Conseil tal-25 ta’ Frar 2022.
               
            
                  3.
               
               
                  It-tielet motiv ibbażat fuq l-illegalità tal-inklużjoni tar-rikorrenti sa fejn din hija bbażata fuq kriterji illegali.
               
            
                  4.
               
               
                  Ir-raba’ motiv ibbażat fuq l-illegalità tal-inklużjoni tar-rikorrenti fl-assenza li jiġi pprovat il-kriterju fundamentali ta’ sostenn, min-naħa tal-persuna kkonċernata, għall-gwerra attwali fl-Ukraina.
               
            
                  5.
               
               
                  Il-ħames motiv ibbażat fuq l-illegalità tal-inklużjoni tar-rikorrenti sa fejn il-Kunsill ma josservax l-obbligu ta’ motivazzjoni u l-oneru tal-prova tal-Kunsill.
               
            
                  6.
               
               
                  Is-sitt motiv ibbażat fuq l-illegalità tal-inklużjoni tar-rikorrenti fl-assenza ta’ fondatezza tar-raġunijiet imsemmija mill-Kunsill.
               
            
                  7.
               
               
                  Is-seba’ motiv ibbażat fuq il-ksur tad-dritt għall-proprjetà tar-rikorrenti.
               
            
                  8.
               
               
                  It-tmien motiv ibbażat fuq ksur tal-libertà ta’ intrapriża u tal-libertà li tiġi u tmur tar-rikorrenti.
               
            
         (1)  ĠU 2022, L 59, p. 1.
      
      
         (2)  ĠU 2022, L 58, p. 1.
      
      
         (3)  ĠU 2022, L 50, p. 1.
      
      
         (4)  ĠU 2022, L 51, p. 1.